Document ID: 32005D0748

KOMISIJAS LĒMUMS
(2005. gada 24. oktobris),
ar ko groza Lēmumu 2002/300/EK, ar kuru izveido apstiprināto zonu sarakstu attiecībā uz Bonamia ostreae un/vai Marteilia refringens
(izziņots ar dokumenta numuru K(2005) 4081)
(Dokuments attiecas uz EEZ)
(2005/748/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 5. pantu,
tā kā:
(1)
Komisijas 2002. gada 18. aprīļa Lēmumā 2002/300/EK, ar kuru izveido apstiprināto zonu sarakstu attiecībā uz Bonamia ostreae un/vai Marteilia refringens (2), nosaka Kopienas zonas, kuras uzskata par brīvām no gliemju slimībām Bonamia ostreae un/vai Marteilia refringens.
(2)
Īrija un Apvienotā Karaliste ar 2005. gada jūnija vēstulēm informēja Komisiju, ka Bonamia ostreae ir konstatēta Lohfoila līcī (Lough Foyle), kopīgajos piekrastes ūdeņos pie Īrijas un Ziemeļīrijas robežas. Minēto zonu iepriekš uzskatīja par brīvu no Bonamia ostreae slimības, bet tagad vairs nevar uzskatīt, ka tur šīs slimības nav.
(3)
Turklāt Īrija ir iesniegusi pieprasījumu veikt grozījumus to Īrijas zonu sarakstā, kas Lēmumā 2002/300/EK apstiprinātas attiecībā uz Bonamia ostreae, lai precizētu ģeogrāfisko aprakstu vienam no šīs slimības skartajiem reģioniem. Attiecīgi apraksts “Logmora, Belmaleta” jāaizstāj ar “Laumora, Bleksoda līcis”.
(4)
Attiecīgi ir jāgroza Lēmums 2002/300/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU
1. pants
Lēmuma 2002/300/EK pielikumu aizstāj ar tekstu šā lēmuma pielikumā.
2. pants
Šis lēmums ir adresēts dalībvalstīm.
Briselē, 2005. gada 24. oktobrī

Labels: 0
18
17
6